Ruiterbos: Die Plek Van Sprokiesperde – Deel 1 – DouTrapper
Ruiterbos: Die Plek Van Sprokiesperde – Deel 1
Tans hou daar 21 opregte Percherons "vakansie" op Outenique Moon. 6 Hiervan is "rescues". Etes word twee keer per dag bedien en bestaan uit individuele maaltye volgens elke perd se behoeftes. Gekonsentreerde lusern-en- koringsemel korrels, tesame met 'n vitamien aanvulling en lusern hooi gee die reuse perde alles wat hul nodig het om in kolossale perde te ontwikkel. (wonder wat Tim Nokes hieroor te sê sal hê 😉 )
Shadowfax, wie in Januarie drie geraak het , mag dalk net eendag pa Greystoke verbysteek as voorste pronker. Tot dusver is hy die grootste Suid Afrikaanse vul wat uit 'n Suid Afrikaanse bloedlyn gebore is. Huidiglik is hy 18.2 hande hoog en weeg hy ongeveer 'n ton. Op sewejarige ouderdom behoort hy die hoogte van 19.2 te bereik. Wat Shadowfax besonders maak is dat hy 'n baie hoë perd is en die beenstruktuur het van die trekperde van ouds. Al lyk hy so groot is hy maar eintlik nog 'n kleuter en word hy tans net touwys gemaak hoe om baie ligte werk te doen. Verder word daar gekonsentreer om vir die knaap maniere te leer! Op die oomblik eet hy daagliks 9 kilogram gekonsentreerde korrels, te same met sy vitamienes en 'n kwart baal lusern.
Ek klim op my eie rooi ysterperdjie en prrroeeee-proeeee saggies by die grondpaadtjie af voordat ek verder regs draai op die R328. My volgende avontuur lê voor ….
*Swart vlieëmaskers – in sommige foto's sal jy dit sien. Dit word gedra om insekte uit die perde se oë te hou.
*Merk gebied – perde merk hul area deur daarop te mis. Merries doen dit ook.
*Tande knip – perde se tande kan groei tot in hul twintigs. Daarom word hul tande jaarliks deur 'n veearts geknip.
Geskiedenis Van Ruiterbos
Geen Doutrapper inskrywing sal volledig wees sonder 'n brokkie geskiedenis nie. Wat ek kon uitvind van Ruiterbos is dat die area vroër jare eers as Rabos bekend gestaan het totdat 'n Mr Beneke, 'n plaasboer van die distrik, tydens die Anglo Boere oorlog 'n boerekommando op sy plaas geakkomedeer het. Van toe af het mense saggies van Rabos as Ruiterbos begin praat , omdat daar so baie perderuiters in die omgewing was. (Later is Beneke en die boerekommando as krysgevangenis deur die Kakies gevange geneem.)
Selfs al het mense met hul ossewanes by Ruiterbos uitgespan voordat hulle die Outenique berge moes oorsteek, het die "kampeerarea" wat Beneke vir reisigers uitgesit het nooit in 'n dorpie ontwikkel nie. Dus dalk waarom dit so lyk as jy verby die Ruiterbos bordtjie ry:
Daar is wel 'n winkeltjie wat ook 'n restaurantjie en poskantoor het wat langs die R328 geleë is. Dit bedien die boeregemeenskap wie in die omgewing woon.
Uit die Volksmond
Hier is 'n paar spreekwoorde wat ek van perde in die hande kon kry uit die boek, "Spreekwoorde en waar hulle vandaan kom", deur Anton F. Prinsloo. Uitgegee deur Pharos Woordeboeke:
Moenie 'n gegewe perd in die bek kyk nie
Die een perd se prys
'n Ou perd kry ook lus vir groen voer
Die perd wat hawer verdien, kry dit nie
Die hinkende perd kom agerna
'n Perd knipmes ry
Die perd wat die korrels verdien, kry baie maal die strooi
Die gewillige perd moet die kar trek
Die perde die leisels gee
Die verkeerde perd opsaal
Pure perd voel
Die maerste perd skop die seerste
'n Perd die spore gee
Die perd ruik sy stal
Soos 'n steeks perd
Die perd se stert afpraat
Die beste perd stuikel ook
Die Trojaanse perd inbring
Jy kan 'n perd na die water bring, maar hom nie dwing om te drink nie
Daar sal groot perê wees
Gou op sy perdtjie wees
Dankie dat jy saam met my na hierdie manjefieke perde kom kyk het, volgende keer verken ons die Ruiterbos Vallei verder.
This entry was posted in Uncategorized and tagged Anglo Boere oorlog, Boerperd, Greystoke, Grootste Hinks in Suid Afrika, Grootste Merrie In Suid Afrika, Motorfiesvriendelik, Outeniqua Moon, Percheron, Robersonpas, Ruiterbos, Shadowfax, Tank Girl, Trekperd, Wit Na Swart Verkleur. Bookmark the permalink.
9 thoughts on "Ruiterbos: Die Plek Van Sprokiesperde – Deel 1"
Februarie 9, 2015 at 7:06 vm
Sjoe – baie goed opgestel. Die wit perde is ongelooflik mooi, met die sonstrale so op die nekke. Interessante geskiedenis ook. Dankie jou moeite.
Februarie 9, 2015 at 10:17 vm
Sprokiesagtig voorwaar! Daar's sekerlik iewers 'n eenhoring in hulle bloedlyn…
Februarie 9, 2015 at 4:59 nm
En vlerkies Tannie. 😉
Februarie 9, 2015 at 4:54 nm
Baie dankie Spokie! Die dag toe ek daar besoek het was dit die perde se "tande dag". Die dame wie die foto's geneem het is 'n Duitser wie hulle "ingevoer" het vir 'n fotosessie as ek die storie nou reg onthou.
Februarie 12, 2015 at 5:39 nm
Pragtige diere. Oom Ridder het net Maandag kom grassny en 'n rits bevele vir Life gelos vir die naweek. Oor middag ete (deel van die prys) vertel jy my van die Percerons wat hy geteel het.
Februarie 16, 2015 at 6:25 vm
Ek probeer altyd byhou met jou okseltjie inskrywings, maar ai, die tyd gaan so vinnig! Het die naweek iets gelees oor wat jy geskryf het van Oom Ridder. Dankie vir die inloer!
Februarie 16, 2015 at 6:15 vm
Sjoe! Jy doen baie moeite met jou bloginskrywings. Baie dankie daarvoor.
Dis die mooiste, mooiste foto's en die mooiste mooiste perde. 🙂
En weet jy wat, ek glo Tim Noakes sal saamstem dat lusern een van die beste voedings is wat daar is. 🙂 Lusern is mos nie 'n graan nie.
Februarie 16, 2015 at 6:29 vm
Daar het jy nou 'n baie goeie Nim Toakes punt beet Toorsie!
Jy moet bietjie gaan kyk op Outeniqua Moon se webwerf. Al die Duitse fotograaf foto's is daar. Dis wow. Dankie vir die mooi kompliment. My inskrywings neem dalk so bietjie langer om te pos, maar ek sien julle as my eregaste en ek wil graag die blog 'n plesier maak vir julle om te lees. xx
Februarie 16, 2015 at 6:30 vm
En ons voel so oor jou as jy by ons kom inloer. Dis vir my elke keer spesiaal as iemand by my lees. 🙂 En as die persoon nog kommentaar lewer ook!